**Războiul între alb și negru**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cât de firavă ești, minune,

când te cuprind să îți șoptesc

că reprezinți în a mea lume

Destinul omenesc.

Tu ești răcoare și căldură,

simbolul păcii la război,

zăpada puhavă sau dură

ce cade peste noi.

Și cât de pură ți-e solia

în dansul fulgilor de nea.

Iubirii tu-i rămâi făclia

și albul pur din ea.

Cât de timidă ești, idilă,

când te cuprind la al meu piept

și arzi, prea candidă feștilă,

urmându-ți crezul drept.

Tu prinzi în freamătul de șoapte

comune temeri și erori

Și-n a iubirii caldă noapte,

suntem doi meteori.

Cât de frumoasă ești, copilă,

când zbori către un cer deschis

s-aduni din raze de lumină

căldura unui vis.

Și nu-ndrăznesc prea drept a-ți spune

că eu, de fapt, trăiesc un vis

Căci, tu, plecând spre altă lume,

în neguri m-ai trimis.

Un alb și negru ne e viața

Și „viața” vei rămâne TU,

Voi rătăci trăind speranța

schimbării unui „da” din „nu”.